स्थानीय बाजार में 99.9 फीसदी और 99.5 फीसदी शुद्धता वाला सोना 175-175 रुपए बढ़कर क्रमश: 31,625 रुपए और 31,475 रुपए प्रति 10 ग्राम पर पहुंच गया। पिछले दिन यह 100 रुपए टूट गया था। हालांकि, आठ ग्राम वाली गिन्नी 24,500 रुपए प्रति इकाई पर टिकी रही। चांदी हाजिर 40 रुपए गिरकर 37,910 रुपए प्रति किलोग्राम पर आ गई। साप्ताहिक आपूर्ति वाली चांदी 37,405 रुपए प्रति किलोग्राम पर टिकी रही। चांदी सिक्का में कोई बदलाव नहीं हुआ। सिक्का लिवाल और सिक्का बिकवाल क्रमश: 72 हजार रुपए और 73 हजार रुपए प्रति सैकड़ा पर स्थिर रहे।